Divya Bharti

Divya Bharti (Bombay, 1974ko otsailaren 25a – ibidem, 1993ko apirilaren 5a) indiar aktorea izan zen. 1990eko hamarkadaren hasieran hindizko, teluguzko eta tamilerazko filmetan parte hartu zuen. Antzezpenaren aldakortasunagatik, bizitasunagatik eta edertasunagatik ezaguna, Bharti bere garaiko Indiako emakume aktorerik ospetsuena eta ordainduena izan zen.

 Bizitza 
Bombayn (gaur egun Mumbai) jaio zen 1974ko otsailaren 25ean. Gurasoak Om Prakash Bharti eta Meeta Bharti izan ziren, Kunal izeneko neba bat eta Poonam haurriderdi bat zituen.

Hindiz, ingelesez eta maratheraz ondo hitz egiten zuen. Bombayko Maneckji Cooper eskolan ikasi zuen eta bederatzigarren maila amaitu zuen aktore bihurtu aurretik.

1992ko maiatzaren 10an Sajid Nadiadwala zinema ekoizlearekin ezkondu zen zeremonia pribatu batean. Ezkondu ondoren Divya Bharti musulman bihurtu zen eta Sana Nadiadwala izena hartu zuen. Ezkontza isilpean mantendu zen familia arazoengatik eta baita Bhartiren zinema-karreragatik ere.

1993ko apirilaren 5eko gauean, Bharti bosgarren solairuko apartamentuko balkoiko leihotik erori zen. Cooper ospitalean hil zen. 1993ko apirilaren 7an erraustu zuten Vile Parle erraustegian. Erorketa hilgarriaren arrazoia ez zen inoiz finkatu eta hainbat teoria zabaldu ziren hedabideetan. Ikerketa 1998an itxi zuen poliziak ustekabeko heriotza izan zela ondorioztatuz.

 Filmografia 
+UrteaIzenburuaPertsonaiaHizkuntza1990Bobbili RajaRaniteluguaNila PennaeSuryatamilera1991Rowdy AlluduRekhateluguaNaa Ille Naa SwargamLalithaAssembly RowdyPooja1992VishwatmaKusumhindiaDil Ka Kya KasoorSeema/Shalani SaxenaAndhaa InsaafPayelShola Aur ShabnamDivya ThaparDeewanaKaajalJaan Se PyaaraSharmilaBalwaanDeepaDushman ZamanaSeemaDil Aashna HaiLaila / SitaraGeetNehaChittemma MoguduChittemmateluguaDharma KshetramMythili1993Dil Hi To HaiBharatihindiaKshatriyaTanvi SinghTholi MuddhuDivyateluguaRangKajalhindiaShatranjRenu

 Erreferentziak 

 Kanpo estekak 


Kategoria:Mumbaitarrak
Kategoria:Indiako emakume aktoreak
Kategoria:XX. mendeko aktoreak
Kategoria:Indiako musulmanak
Kategoria:Islamera konbertituak
Kategoria:Istripuetan hildakoak
Kategoria:Mumbain hildakoak